ལམ་རྒྱུད་གཅིག་ནི་འབྲི་ཆུའི་རྒྱུད་དུ་བརྒྱུད་ནས་བྱང་ཕྱོགས་སུ་སྐྱོད་ན།ཐད་ཀར་བོད་ལྗོངས་ཀྱི་ཚྭ་ཁ་ལྷོར་ཞུགས་ཏེ་དེང་སང་གི་ཁྲེང་ཏུའུ་ནས་ལྷ་སའི་བར་གྱི་རྒྱལ་ལམ་ལམ་ཐིག་གི་གནའ་སྔའི་ས་ཚུགས་སུ་ཞུགས་ཆོག་ལ།ལམ་རྒྱུད་དེ་ནི་ལོ་ངོ་སྟོང་ཕྲག་གི་ལོ་རྒྱུས་ལྡན་པའི་གཞུང་ཕྱོགས་ཀྱི་ས་ཚུགས་ཤིག་རེད།ལམ་ཐིག་དེར་སྐྱོད་ན་རྒྱ་མཚོའི་ངོས་ལས་མཐོ་ཚད་སྨི་ལྷག་གི་གངས་རི་ལས་བརྒལ་མི་དགོས་ནའང་།ལམ་རྒྱུད་ཧྲིལ་པོ་འབྲི་ཆུའི་རྒྱུད་དུ་བརྒྱུད་དགོས་པས།བྲག་རི་གཡང་གཟར་གྱི་འཇིགས་སྣང་དང་སྟག་གཟིག་སྤྱང་ཀི་སོགས་རི་དྭགས་གཅན་གཟན་གྱི་འཇིགས་སྣང་ཐེབས་པའི་ཉེན་ཁ་ཡོད་ལ།མི་མེད་ལུང་སྟོང་དུའང་བརྒྱུད་དགོས་པས།དཀའ་ཚེགས་ཆེན་མོ་ཡོད།ལམ་རྒྱུད་དེ་ནས་བོད་ལྗོངས་ས་ཁོངས་སུ་ཞུགས་ན་ལམ་ཐག་སྤྱི་ལེ་ལྷག་ཡོད་ལ།ལམ་བར་དུ་ས་ཚུགས་ག་ཚོད་ཡོད་པ་དཔྱད་ཡིག་འཚོལ་ཁུངས་མེད་ཀྱང་།མིང་གྲགས་ཆེས་ཆེ་ཞིང་ད་ལྟའང་རྗེས་ཤུལ་ཡོད་པ་ནི་གཡག་རྭ་གླིང་ནང་གྲོང་སྡེའི་ས་ཚུགས་དེ་ཡིན།